Anqaraning Rossiyaga tegishli Su-24 samolyotini urib tushirishi rejalashtirilgan akt bo‘ldi hamda Turkiya prezidenti Rajab Toyib Erdo‘g‘anning mintaqadagi ekstremistik guruhlar bilan bo‘lgan aloqalari orqali tushuntiriladi. Bu haqda Livanning sobiq prezidenti Emil Laxud RT telekanaliga bergan intervyusida aytib o‘tdi. Uning fikricha, Erdo‘g‘an 5 yildan buyon terrorchi va ekstremistik kuchlarni qo‘llab-quvvatlamoqda. Hatto IShID tashkil topganida u o‘zining tog‘li chegara massivi orqali guruhga neft tashishga ruxsat bergan edi.“Bu axborot butun dunyoga ma’lum”, - ta’kidladi u. Shuningdek, Laxudning fikricha, Erdo‘g‘an Turkiya va Suriya o‘rtasida oraliq hudud yaratib, uni ekstremistlarga Suriya hukumat kuchlariga hujum qilish platsdarmiga aylantirmoqchi.